دونیادا سلاح ساتیشلاری ۲۰۱۸ده بیر اؤنجه‌کی ایله گؤره یوزده ۴،۶ آرتارکن، تورک شیرکتلری، ۲۰۱۷ده گیردیگی "باشلیجا ۱۰۰ سلاح اۆرتیمچی‌سی شیرکت" لیستینده یئرینی قورودو.
استکهلم اولوسلارآراسی باریش آراشدیرمالاری انستیتوسونون راپورونا گؤره، چین شیرکتلری استثنا اولماقلا، سئکتورداکی ان بؤیوک ۱۰۰ شیرکت ۲۰۱۸ده ۴۲۰ میلیارد دلار سلاح و حربی خیدمت ساتیشی ائتدی.
۲۰۰۲دن بو یانا ایلک دفعه ۱۰۰ شیرکتین ایلک بئش سیراسینا آمریکا شیرکتلری، ۱۴۸ میلیارد دلارلیق گلیرلری ایله، لیستده‌کی بوتون اؤلکه‌لرین ائتدیگی ساتیشلارین یوزده ۳۵ینی گرچکلشدیردی.
کۆره‌سل سلاح صنایعین‌ده ۲۰۱۸ده آمریکا شیرکتلریندن سونرا ایکینجی‌لیگی روس شیرکتلر الده ائتدی.
روس شیرکتلری، بوتون ساتیشلارین یوزده ۸،۶سینی گرچکلشدیردی. آوروپادان ایلک ۱۰۰  آراسینا گیره‌ن اؤلکه‌لرین ساییسی گئچه‌ن ایله گؤره یوزده ۳ آرتاراق ۲۷یه چیخارکن، بو شیرکتلر ۲۰۱۸ده اؤنجه‌کی ایله گؤره یوزده ۷،۴۸ آرتیشلا توپلامدا ۱۰۲ میلیارد دلار دگرین‌ده سلاح ساتدی.
اینگیلتره ۲۰۱۸ده ۳۵،۱ میلیارد دلار سلاح ساتاراق اؤنجه‌کی ایله گؤره یوزده ۴،۸ دۆشوش یاشاسا دا آوروپادا بیر نؤمره‌لی سلاح اۆرتیچی‌سی اولماغا داوام ائتدی.
لیسته گئچن ایل گیرمه‌یی باجاران آسئلسان ایله تورک هاواچی‌لیق و اوزای صنایعی، بو ایل ده لیستده‌کی یئرلرینی قورودو.
ایکی شیرکتین ساتیشلاری توپلام یوزده ۲۲ آرتاراق ۲،۸ میلیاردا چاتدی.
لیستده گۆونیلیر اولمایان رقملر سببیله چین شیرکتلرینین ساتیشلارینا باغلی معلومات یئر آلمیر.
استکهلم اولوسلارآراسی باریش آراشدیرمالاری انستیتوسو، قورولدوغو ۱۹۶۶دان بو گونه چاتیشما، سلاحلانما، سلاح کنترلو و سیلاحسیزلانما کیمی ساحه‌لرده آراشدیرما، راپور و آنالیزلر حاضیرلاییر.
